
A V I Z

asupra propunerii legislative privind modificarea şi completarea prevederilor art.38 alin.3 din LEGEA-CADRU Nr.153/2017 din 28 iunie 2017 privind salarizarea personalului plătit din fonduri publice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată pentru aviz, prin adresa nr.P.L.-x. 608/2018 din data de 22 octombrie 2018, cu propunerea legislativă privind modificarea şi completarea prevederilor art.38 alin.3 din LEGEA-CADRU Nr.153/2017 din 28 iunie 2017 privind salarizarea personalului plătit din fonduri publice.
  Avizul comisiei va fi transmis Comisiei pentru muncă şi protecţie socială care a fost sesizată în fond.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru transporturi şi infrastructură au examinat propunerea legislativă mai sus menţionată în şedinţa din 30 octombrie 2018.

În urma finalizării dezbaterilor, membrii comisiei au hotărât, cu majoritate de voturi, avizarea favorabilă a propunerii legislative. . 

În raport de conţinutul şi natura sa, propunerea legislativă se încadrează în categoria legilor ordinare.
PREŞEDINTE,                                   SECRETAR,
Lucian Nicolae Bode
                        Marius Bodea
Expert parlamentar, Ruxandra Chiriac

